วันนี้เราจะพามาชมหนังเรื่องเก่ากันสักหน่อยนะ กับหนังที่โด่งดังอย่างล้นหลาม ที่เพียงแค่เปิดตัววันแรก ก็สามารถทำรายได้ไปกว่า 29 ล้านบาท อย่างเรื่อง **“ไอฟาย แต้งกิ้ว เลิฟยู้”** จากค่าย GDH นั่นเอง โดยถ้าหากว่าจะอ้างอิงจากผลงานเก่าๆที่ประสบความสำเร็จของค่ายนี้ ก็อย่างเช่น “พี่มาก พระโขนง” , “ATM เออรัก เออเร่อ” นั่นเอง เอาเป็นว่า วันนี้เราจะพามาชมหนังเรื่องนี้กันอีกครั้ง ที่เรียกได้ว่า ถึงแม้เราจะย้อนกลับมาดดูอีกกี่ครั้งก็ยังสนุกและอินกันหนังเรื่องนี้ได้ทุกรอบเลยทีเดียว

**ชื่อเรื่อง : “ไอฟาย แต้งกิ้ว เลิฟยู้”**

**แนว :** คอมเมดี้

**นักแสดง :** ซันนี่ สุวรรณเมธานนท์ ,ปรีชญา พงษ์ธนานิกร ,ภพธร สุนทรญาณกิจ ,โจ๊ก โซคูล ,กุลญาดา ตาวิยะ ,ตุ๊ยตุ่ย พุทธชาด ,โซระ อาโออิ

**บทภาพยนตร์ :** เมธ ธราธร

**ผู้กำกับ :** เมธ ธราธร

**ค่าย :** GDH

**วันฉาย :** 10 ธันวาคม 2014

**เวลา :** 2 ชั่วโมง 1 นาที

เรื่องย่อ

**“ไอฟาย แต้งกิ้ว เลิฟยู้”** เรื่องราวของ “เพลง” (รับบทโดย ปรีชญา พงษ์ธนานิกร) ติวเตอร์วิชาภาษาอังฤษต้องพบเจอกับเรื่องราวน่าปวดหัว เมื่อลูกศิษย์ของเธอต้องการเลิกรากับชายหนุ่มชาวไทยอย่าง “ยิม” (รับบทโดย ซันนี่ สุวรรณเมธานนท์) จึงอัดคลิปเสียงเอาไว้และขอร้องให้เธอช่วยไปเปิดและแปลให้แฟนหนุ่มของเธอฟัง เพราะแฟนหนุ่มของลูกศิษย์เธอนั้นฟังภาษาอังกฤษไม่ออก จนเมื่อยิมรับรู้ความจริงว่าแฟนสาวของเขาต้องการบอกเลิก จึงโวยวาย หาว่าเพลงเป็นคนสอนภาษาอังกฤษให้แฟนจนเป็นต้นเหตุให้เขาโดนทิ้ง แต่จนแล้วจนรอดยิมก็ต้องกลับมาสมัครเรียนภาษาอังกฤษกับเพลงอีกครั้ง หวังเพื่อจะไปง้อแฟนสาวตัวเองกลับมาให้ได้

**ตัวอย่าง** **“ไอฟาย แต้งกิ้ว เลิฟยู้”**

<https://www.youtube.com/watch?v=ELFL42u8mv8>